6 बॉलीवुड हस्तियाँ जिन्होंने कोविड-19 महामारी में मदद का हाथ बढाया

वर्ष 2019 के अंत में चीन में फैले कोरोना वायरस ने न सिर्फ वरन संपूर्ण विश्व को अपनी चपेट में ले लिया। इस संक्रमण से हमारा देश भारत भी अछूता नहीं रहा। जनवरी 2020 के आरंभ से भारत में फैले इस संक्रमण ने मार्च तक पूरे भारत को अपनी गिरफ्त में ले लिया। जो जहाँ था वहीं थम सा गया। अनेक लोग बेरोजगार और भूखमरी का शिकार हो गए। दूर शहरों में अपनों से अलग रहने वाले अपने पैतृक स्थल पर आने को बेचैन हो गए। इनका कोई पुरसा-हाल नहीं था। सरकारी मदद भी कम पड़ रही थी।

इस कठिन समय में कुछ बॉलीवुड हस्तियाँ तन-मन-धन से लोगों की मदद करने को सामने आईं। इन हस्तियों की एक लंबी सूची है जिनमें से कुछ के विषय में हम चर्चा करने जा रहे हैं –

सोनूसूद

इस समय गरीब मजदूरों के मसीहा बने सोनू सूद का नाम इस सूची में शीर्ष पर है। इन्होंने चिकित्साकर्मियों को रहने के लिए अपना जुहू होटल दिया। भूखे और गरीब लोगों के भोजन की व्यवस्था करने के साथ, गरीब प्रवासी श्रमिकों को उनके घर पहुँचाने की व्यवस्था की। रमजान में 25000 श्रमिकों के भोजन की व्यवस्था की। इस कठिन समय में वह हर पल उनके साथ थे। इनकी मदद के पश्चात इन्होंने दूर-देशों में फँसे प्रवासियों को भारत वापस लाने का कार्य किया। आज सोनू भारत के मजदूर वर्ग के दिलों में राज कर रहे हैं।

अजयदेवगन

बी.एम.सी. के अधिकारी 200 बेड का एक कोविड अस्पताल धारावी में खोलना चाहते थे। अजय देवगन ने चिकित्साधिकारियों से संपर्क कर उनकी मदद की। ऑक्सीजन सिलेंडर और वेंटिलेटर का भुगतान उनकी ओर से हुआ साथ ही धारावी में रहने वाले 700 परिवारों के राशन की व्यवस्था भी अजय देवगन ने करवायी।